**Ministru kabineta noteikumu projekta „Noteikumi par valsts nodevu par aizsargātas ģeogrāfiskās izcelsmes norādes, aizsargāta cilmes vietas nosaukuma un garantētas tradicionālās īpatnības pieteikuma reģistrāciju, iebilduma paziņojuma lēmuma izsniegšanu un specifikācijas grozījuma reģistrāciju, kā arī valsts nodevas samaksas kārtību” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 4.panta piecpadsmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2010.gada 2.februāra noteikumi Nr.101 „Noteikumi par valsts nodevu par ģeogrāfiskās izcelsmes norādes reģistrāciju, iebilduma paziņojuma lēmuma izsniegšanu un ģeogrāfiskās izcelsmes norādes grozījuma reģistrāciju, kā arī valsts nodevas samaksas kārtību” (turpmāk – noteikumi Nr.101).  Ar 2014.gada 23.oktobra grozījumiem Pārtikas aprites uzraudzības likuma 4.panta piecpadsmitajā daļā ir precizēti to ģeogrāfiskās izcelsmes norāžu nosaukumi, par kuru reģistrāciju, iebilduma paziņojuma lēmuma izsniegšanu un specifikācijas grozījuma reģistrāciju maksājama valsts nodeva, proti, tie ir aizsargāta ģeogrāfiskās izcelsmes norāde, aizsargāts cilmes vietas nosaukums un garantēta tradicionālā īpatnība.  Ievērojot minēto, noteikumos Nr.101 ir jāprecizē valsts nodevas objektu nosaukums, aizstājot līdz šim lietoto terminu „ģeogrāfiskās izcelsmes norāde” ar terminiem „aizsargāta ģeogrāfiskās izcelsmes norāde”, „aizsargāts cilmes vietas nosaukums” un „garantēta tradicionālā īpatnība”. Tā kā Pārtikas aprites uzraudzības likumā pilnvarojums Ministru kabinetam izdot noteikumus ir izteikts jaunā redakcijā, ir sagatavots jauns Ministru kabineta noteikumu projekts. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimniecības un pārtikas produktu ģeogrāfiskās izcelsmes norāžu reģistrācijas pieteicēji (ražotāju grupas) |
| 2. | Tiesiskā regulējuma ietekme uz tautsaimniecību un administratīvo slogu | Ģeogrāfiskās izcelsmes norāžu nosaukumu precizēšana neradīs papildu slogu uzņēmējiem, jo nodevas apmērs netiek mainīts. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un V sadaļa – projekts šīs jomas neskar.*

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Pieņemti grozījumi likumā „Par nodokļiem un nodevām” 26.11.2015., kurā ir precizēts valsts nodevas objekts.  Izstrādāts jauns Ministru kabineta noteikumu projekts  „Lauksaimniecības un pārtikas produktu aizsargātu ģeogrāfiskās izcelsmes norāžu, aizsargātu cilmes vietas nosaukumu un garantētu tradicionālo īpatnību reģistrācijas, aizsardzības un uzraudzības kārtība” (16.04.2015 VSS-326), tajā paredzot nosacījumu par to, ka iesniegumā ir jānorāda informācija valsts nodevas maksājuma identifikācijai. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Likumprojekts 2013.gada 26.aprīlī ievietots Zemkopības ministrijas tīmekļa vietnē. | |
| 2. | Sabiedrības līdzdalība projekta izstrādē | | Likumprojekts „Grozījumi Pārtikas aprites uzraudzības likumā” tika saskaņots ar biedrībām „Lauksaimniecības organizāciju sadarbības padome”, „Zemnieku saeima”, „Latvijas Pārtikas uzņēmumu federācija”, „Latvijas Pārtikas tirgotāju asociācija”, „Latvijas Tirgotāju asociācija”, „Latvijas Pašvaldību savienība”, „Latvijas Zivrūpnieku savienība”, „Latvijas lauksaimniecības kooperatīvu asociācija”, „Latvijas Patērētāju interešu aizstāvības asociācija”, „Latvijas gaļas ražotāju un pārstrādātāju asociācija” un „Latvijas Zemnieku federācija”. | |
| 3. | Sabiedrības līdzdalības rezultāti | | Ģeogrāfiskās izcelsmes norāžu nosaukumu precizēšana tika atbalstīta. | |
| 4. | Cita informācija | | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Pārtikas un veterinārais dienests |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Normatīvā akta izpilde tiks nodrošināta, pamatojoties uz esošās institūcijas funkcijām. |
| 3. | | Cita informācija | | Nav |

# Zemkopības ministrs J.Dūklavs

01.12.2015. 9:35

546

G.Dzerkale

67027404, Ginta.Dzerkale@zm.gov.lv